ДО ОБШИНСКИ СЪВЕТ
ГР. КЪРДЖАЛИ

П Р Е Д Л О Ж Е Н И Е

от ЕРОЛ МЮМЮН – КМЕТ НА ОБЩИНА КЪРДЖАЛИ
                                                                                                                
ОТНОСНО: Приемане на Наредба за изменение на Наредбата за придобиване, притежание и стопанисване на кучетата и овладяване популацията на безстопанстващите кучета на територията на Община Кърджали.

УВАЖАЕМИ ОБЩИНСКИ СЪВЕТНИЦИ,
Представям на Вашето внимание предложение за изменение на чл.8, ал.4 от Наредбата за придобиване, притежание и стопанисване на кучетата и овладяване популацията на безстопанстващите кучета на територията на Община Кърджали.

Настоящото предложение е продиктувано от това, че с Решение №152/17.07.2025 г. на ОбС-Кърджали, чл.64, ал.1, т.12 от Наредбата за определянето и администрирането на местните такси и цени на услуги на територията на Община Кърджали се измени по следния начин:„За притежаване на куче се заплаща годишна такса в размер на 39,12 лв. /20.00 евро/ за едно куче.» 
С предложеното изменение се цели синхронизиране на действащата Наредба за придобиване, притежание и стопанисване на кучетата и овладяване популацията на безстопанстващите кучета на територията на Община Кърджали с Наредбата за определянето и администрирането на местните такси и цени на услуги на територията на Община Кърджали.

Предвид гореизложеното, предлагам Общински съвет след обсъждане да приеме следното:       	:                                                                                                                                                                                                                                                                                                           
ПРОЕКТ!
Р Е Ш Е Н И Е:
На основание чл. 21, ал. 2 от Закона за местното самоуправление и местната администрация, чл. 76, ал. 3 и чл. 79 от АПК, във връзка с чл.64, ал.1, т.12 от Наредбата за определянето и администрирането на местните такси и цени на услуги на територията на Община Кърджали, Общински съвет – Кърджали приема Наредба за изменение на Наредбата за придобиване, притежание и стопанисване на кучетата и овладяване популацията на безстопанстващите кучета на територията на Община Кърджали, както следва:
[bookmark: _GoBack]§ 1. Чл.8, ал.4 от Наредбата за придобиване, притежание и стопанисване на кучетата и овладяване популацията на безстопанстващите кучета на територията на Община Кърджали се изменя:
Чл.8, ал.4: «Годишната такса за притежаване на куче е съгласно чл.64, ал.1, т.12 от Наредбата за определянето и администрирането на местните такси и цени на услуги на територията на Община Кърджали и се заплаща в срок до 31 март на текущата година или заедно с подаване на документа за регистрация, когато кучето е придобито или родено след тази дата.».                                                              

